# FORRETNINGSORDEN FOR STUDENTPARLAMENTET



STUDENTORGANISASJONEN

VED UNIVERSITETET I STAVANGER

Revidert 16.02.2019

Kapittel 1

Innledning, Endring av Forretningsorden

§ 1. Denne forretningsorden inngår i StOrs organisatoriske dokumenter. Ved motstrid viker bestemmelsene i forretningsordenen for bestemmelsene i vedtektene.

§ 2. Denne forretningsorden gjelder for Studentparlamentet.

§ 3. Eventuelle endringer i forretningsorden vedtas av Studentparlamentet med minst 2/3 flertall.

Kapittel 2

Møtene

§ 4. Det første avholdte Studentparlamentet i høst-og vårsemesteret vedtar møteplan for inneværende semester.

§ 5. Studentparlamentet er vedtaksfør når minst halvparten av Studentparlamentets valgte medlemmer er tilstede.

§ 6. Faste punkter på dagsorden (i absolutt rekkefølge)

1. Valg av møteleder.
2. Godkjenning av innkalling.
3. Melding av saker under ‘’eventuelt’’.
4. Eventuelle nye saker på dagsorden må godkjennes.
5. Godkjenning av saksliste.
6. Godkjenning av protokoll fra forrige møte i Studentparlamentet.
7. Orienteringssaker.

§ 7. Protokolltilførsel skal leveres skriftlig og leveres møteleder innen sakens avslutning.

§ 8. Forslag om å avvise en sak tas opp til votering etter en kort debatt om grunnen for å avvise.

§9. Forslag om å utsette en sak tas opp til votering etter en kort debatt om grunnen for å utsette.

Kapittel 3

Debatten

§ 10. Møteleder og møtedeltakere kan når som helst foreslå begrensninger i taletiden, og dette tas opp til votering umiddelbart.

§ 11. Forslag til vedtak skal fremsettes skriftlig og leveres møteleder før strek er satt.

§ 12. Møteleder og møtedeltakere kan når som helst foreslå å sette eller oppheve strek i debatten. Dette tas umiddelbart opp til votering.

Når studentparlamentet vedtar at strek skal sette må møtelederen:

1. referere talerlisten.
2. referere innkomne forslag
3. gi anledning til å tegne seg på talerlisten under neste talers innlegg
4. meddele at strek er satt og at bare de som står på talerlisten får ordet i saken
5. referere talerlisten igjen.

Etter at strek er satt kan ingen fremsette eller trekke forslag til vedtak.

§ 13. I følgende tilfeller kan møtedeltakere få ordet utenom talerlisten:

1. Til replikk:   
   Skal være kort og rettet til foregående taler.
2. Til forretningsorden:   
   Bemerke forhold av praktisk art, herunder avvikling av møtet og voteringer.
3. Til saksopplysning:

Innlegget skal kun benyttes til å: (i) opplyse om faktiske forhold som er relevante og vesentlige for å påse at saken er tilstrekkelig opplyst; (ii) forebygge og oppklare misforståelser.

Kapittel 4

Votering

§ 14. Vedtak fattes med alminnelig flertall der ikke annet er bestemt.

§ 15. Ved stemmelikhet diskuteres saken videre. Ved fortsatt stemmelikhet gis det stemmerett til leder av Arbeidsutvalget foruten saker som er personvalg.

§ 16. Forslag om prøvevotering tas umiddelbart opp til avstemming.

§ 17. Ved personvalg følger man valgreglementets bestemmelser for personvalg.

Kapittel 5

Andre bestemmelser

§ 18. Studentparlamentet kan med 2/3 flertall bestemme å lukke møter i enkeltsaker. Når det foreslås å lukke et møte skal møtet automatisk lukkes under drøftingen om dette. Møtet åpnes deretter for avstemning om faktisk lukking.

Når møtet er lukket har kun Studentparlamentets medlemmer, Arbeidsutvalget og Kontroll- og Kvalitetskomiteen adgang til å være tilstede på møtet. Dersom noen av disse er inhabile i saken har de allikevel anledning til å være tilstede. Studentparlamentet kan velge å invitere andre inn (også inhabile personer) med 2/3 flertall.

§ 19. Studentparlamentet kan ved særskilte tilfeller fravike forretningsorden

med 3/4 flertall.